แบบ 56-1 ปี 2554/55

[]

แบบแสดงรายการข้อมูลประจำปี 2554/55

สำหรับรอบระยะเวลาบัญชีสิ้นสุดวันที่ 31 มีนาคม 2555

บริษัท บีทีเอส กรุ๊ป โฮลดิ้งส์ จำกัด (มหาชน)

BTS Group Holdings Public Company Limited

สารบัญ

หน้า

+-----------+----------------------------------------------------+----+
| ส่วนที่ 1    | บริษัทที่ออกหลักทรัพย์                                    |    |
+-----------+----------------------------------------------------+----+
|           | คำนิยาม                                             |    |
+-----------+----------------------------------------------------+----+
|           | ข้อมูลสรุป (Executive Summary)                        | i  |
+-----------+----------------------------------------------------+----+
|           | 1.  ข้อมูลทั่วไป                                       | 1  |
+-----------+----------------------------------------------------+----+
|           | 2.  ปัจจัยความเสี่ยง                                   | 9  |
+-----------+----------------------------------------------------+----+
|           | 3.  ลักษณะการประกอบธุรกิจ                             | 28 |
+-----------+----------------------------------------------------+----+
|           | 4.  การประกอบธุรกิจในแต่ละสายผลิตภัณฑ์                   |    |
+-----------+----------------------------------------------------+----+
|           |   4.1 ธุรกิจระบบขนส่งมวลชน                            | 38 |
+-----------+----------------------------------------------------+----+
|           |   4.2 ธุรกิจสื่อโฆษณา                                  | 60 |
+-----------+----------------------------------------------------+----+
|           |   4.3 ธุรกิจอสังหาริมทรัพย์                              | 64 |
+-----------+----------------------------------------------------+----+
|           |   4.4 ธุรกิจบริการ                                    | 76 |
+-----------+----------------------------------------------------+----+
|           |   4.5 โครงการในอนาคต                               | 78 |
+-----------+----------------------------------------------------+----+
|           | 5.  ทรัพย์สินที่ใช้ในการประกอบธุรกิจ                       | 82 |
+-----------+----------------------------------------------------+----+
|           | 6.  ข้อพิพาททางกฎหมาย                                | 94 |
+-----------+----------------------------------------------------+----+
|           | 7.  โครงสร้างเงินทุน                                  | 97 |
+-----------+----------------------------------------------------+----+
|           | 8.  การจัดการ                                       | 1  |
|           |                                                    | 12 |
+-----------+----------------------------------------------------+----+
|           | 9.  การควบคุมภายใน                                  | 1  |
|           |                                                    | 70 |
+-----------+----------------------------------------------------+----+
|           | 10. รายการระหว่างกัน                                 | 1  |
|           |                                                    | 81 |
+-----------+----------------------------------------------------+----+
|           | 11. ฐานะการเงินและผลการดำเนินงาน                     | 1  |
|           |                                                    | 90 |
+-----------+----------------------------------------------------+----+
|           | 12. ข้อมูลอื่นที่เกี่ยวข้อง                                 | 2  |
|           |                                                    | 19 |
+-----------+----------------------------------------------------+----+
|           |                                                    |    |
+-----------+----------------------------------------------------+----+
| ส่วนที่ 2    | การรับรองความถูกต้องของข้อมูล                           | 2  |
|           |                                                    | 54 |
+-----------+----------------------------------------------------+----+
|           |                                                    |    |
+-----------+----------------------------------------------------+----+
| เอกสารแนบ |  รายละเอียดเกี่ยวกับกรรมการและผู้บริหาร                   | 2  |
| 1         |                                                    | 58 |
+-----------+----------------------------------------------------+----+
| เอกสารแนบ |  ข้อมูลก                                             | 2  |
| 2         | ารดำรงตำแหน่งของกรรมการและผู้บริหารในบริษัทย่อยและบริษัทร่วม | 74 |
+-----------+----------------------------------------------------+----+
| เอกสารแนบ | รายละเอียดเกี่ยวกับกรรมการของบริษัทย่อย                   | 2  |
| 3         |                                                    | 76 |
+-----------+----------------------------------------------------+----+

คำนิยาม

เว้นแต่จะกำหนดไว้เป็นอย่างอื่น ให้คำต่อไปนี้มีความหมายดังนี้

  -------------------------------------------------------------------------------------------------------------------------------
  คำ                          ความหมาย
  --------------------------- ---------------------------------------------------------------------------------------------------
  EBITDA                      กำไรจากการดำเนินงานก่อนค่าใช้จ่ายดอกเบี้ย ภาษีเงินได้และค่าเสื่อมราคาหรือค่าตัดจำหน่าย

  กทม.                        หน่วยงานกรุงเทพมหานคร

  กรุงเทพธนาคม                 บริษัท กรุงเทพธนาคม จำกัด ซึ่งเป็นบริษัทที่จัดตั้งขึ้นโดย กทม.

  กรุงเทพฯ                     จังหวัดกรุงเทพมหานคร

  กลุ่มวีจีไอ                     วีจีไอและบริษัทในเครือของวีจีไอ

  แครอท รีวอร์ดส                บริษัท แครอท รีวอร์ดส จำกัด

  งานโครงสร้างระบบ             งานโครงสร้างที่ก่อสร้างขึ้น (Civil Works) ได้แก่ เสาโครงสร้าง ทางยกระดับ อาคารโรงจอดและซ่อมบำรุง และสิ่งปลูกสร้างอื่นๆ

  ซีอาร์ซี                       Changchun Railway Vehicles Co., Ltd.

  นูโวไลน์                      บริษัท นูโว ไลน์ เอเจนซี่ จำกัด

  บริษัทฯ                       บริษัท บีทีเอส กรุ๊ป โฮลดิ้งส์ จำกัด (มหาชน)

  บีทีเอส แอสเสทส์               บริษัท บีทีเอส แอสเสทส์ จำกัด

  บีทีเอสซี                      บริษัท ระบบขนส่งมวลชนกรุงเทพ จำกัด (มหาชน)

  บีอาร์ที                       รถโดยสารประจำทางด่วนพิเศษ (Bus Rapid Transit)

  บีเอสเอส                     บริษัท บางกอก สมาร์ทการ์ด ซิสเทม จำกัด

  ใบสำคัญแสดงสิทธิ BTS-W2        ใบสำคัญแสดงสิทธิที่จะซื้อหุ้นสามัญเพิ่มทุนของบริษัท บีทีเอส กรุ๊ป โฮลดิ้งส์ จำกัด (มหาชน) ครั้งที่ 2 (BTS-W2)

  ใบสำคัญแสดงสิทธิ BTS-WA        ใบสำคัญแสดงสิทธิที่จะซื้อหุ้นสามัญของบริษัท บีทีเอส กรุ๊ป โฮลดิ้งส์ จำกัด (มหาชน) ที่ออกให้แก่พนักงานของบริษัทฯ และบริษัทย่อย
                              ครั้งที่ 1 (BTS-WA)

  ปี 2550/51                   ปีบัญชีเริ่มต้นวันที่ 1 เมษายน 2550 และสิ้นสุดวันที่ 31 มีนาคม 2551

  ปี 2551/52                   ปีบัญชีเริ่มต้นวันที่ 1 เมษายน 2551 และสิ้นสุดวันที่ 31 มีนาคม 2552

  ปี 2552/53                   ปีบัญชีเริ่มต้นวันที่ 1 เมษายน 2552 และสิ้นสุดวันที่ 31 มีนาคม 2553

  ปี 2553/54                   ปีบัญชีเริ่มต้นวันที่ 1 เมษายน 2553 และสิ้นสุดวันที่ 31 มีนาคม 2554

  ปี 2554/55                   ปีบัญชีเริ่มต้นวันที่ 1 เมษายน 2554 และสิ้นสุดวันที่ 31 มีนาคม 2555

  ปี 2555/56                   ปีบัญชีเริ่มต้นวันที่ 1 เมษายน 2555 และสิ้นสุดวันที่ 31 มีนาคม 2556

  ปี 2556/57                   ปีบัญชีเริ่มต้นวันที่ 1 เมษายน 2556 และสิ้นสุดวันที่ 31 มีนาคม 2557

  พื้นที่ Non-Sales Floor         พื้นที่โมเดิร์นเทรดบริเวณด้านนอกบริเวณชั้นวางขายสรรพสินค้าทั้งหมด ซึ่งนับรวมตั้งแต่ถนนทางเข้าห้าง ที่จอดรถ บริเวณทางเข้าห้าง
                              บริเวณร้านอาหาร ร้านค้า ศูนย์อาหาร และห้องน้ำ
                              (ส่วนใหญ่เป็นพื้นที่บริเวณด้านนอกที่ห้างลงทุนพื้นที่และให้เจ้าของสินค้าและบริการมาเช่าหน้าร้าน)

  พื้นที่ Sales Floor             พื้นที่โมเดิร์นเทรดบริเวณด้านในที่เป็นศูนย์รวมของสินค้าอุปโภคบริโภคขนาดใหญ่ซึ่งห้างเป็นเจ้าของพื้นที่และเป็นผู้จัดหาสินค้ามาวางขาย
                              รวมพื้นที่ตั้งแต่บริเวณหลังจุดชำระเงิน (Cashier Counter) เป็นพื้นที่บริเวณชั้นวางขายสินค้าของห้าง แบ่งเป็นโซน ได้แก่ 1)
                              ผลิตภัณฑ์สุขภาพและความงาม (Health & Beauty) 2) สินค้าอาหารสด (Fresh Food) 3) ผลิตภัณฑ์ที่ทำจากนมและอาหารแช่แข็ง
                              (Dairy & Frozen Food) 4) สินค้าอาหารและเครื่องดื่ม และสินค้าใช้ในบ้าน (Food & Beverage, Hard-Line Home,
                              Household & Club Pack) 5) เครื่องใช้ไฟฟ้า (Electrical) และ 6) เสื้อผ้าเครื่องแต่งกาย (Apparel)

  โมเดิร์นเทรด                  ห้างค้าปลีกสมัยใหม่ที่มีลักษณะเป็นเครือข่ายสาขาทั่วประเทศ เช่น Tesco Lotus Big C (รวม Carrefour เดิม) และ Watsons

  รฟม.                        การรถไฟฟ้าขนส่งมวลชนแห่งประเทศไทย

                              

  ระบบไฟฟ้าและเครื่องกล          ระบบไฟฟ้าและเครื่องกล (Electrical and Mechanical Works) ซึ่งรวมถึง รถไฟฟ้า รางรถไฟฟ้า อุปกรณ์แหล่งพลังงาน
                              ระบบควบคุมคอมพิวเตอร์ ระบบอาณัติสัญญาณ ระบบจัดเก็บค่าโดยสารและระบบสื่อสาร

  ระบบรถไฟฟ้าบีทีเอส             โครงการระบบรถไฟฟ้าขนส่งมวลชนกรุงเทพมหานครสายสุขุมวิทและสายสีลม รวมถึง งานโครงสร้างระบบและระบบไฟฟ้าและเครื่องกล
                              ซึ่งดำเนินการและบำรุงรักษาโดยบีทีเอสซีตามสัญญาสัมปทาน

  วีจีไอ                        บริษัท วี จี ไอ โกลบอล มีเดีย จำกัด (มหาชน)

  ส่วนต่อขยายสายสีลม             โครงการระบบรถไฟฟ้าขนส่งมวลชนกรุงเทพมหานคร ส่วนต่อขยายสายสีลม ตอนที่ 1 ระยะทาง 2.2 กิโลเมตร
                              ซึ่งประกอบด้วยสถานีทั้งหมด 2 สถานี เชื่อมต่อสะพานตากสินและวงเวียนใหญ่ และตอนที่ 2 ระยะทาง 5.3 กิโลเมตร
                              ซึ่งประกอบด้วยสถานีทั้งหมด 4 สถานีเชื่อมต่อสถานีวงเวียนใหญ่ – สถานีบางหว้า
                              (ซึ่งกรุงเทพธนาคมว่าจ้างบีทีเอสซีให้เป็นผู้ให้บริการเดินรถและซ่อมบำรุงส่วนต่อขยายสายสีลม)

  ส่วนต่อขยายสายสุขุมวิท           โครงการระบบรถไฟฟ้าขนส่งมวลชนกรุงเทพมหานคร ส่วนต่อขยาย สายสุขุมวิท ระยะทาง 5.25 กิโลเมตร ซึ่งประกอบด้วยสถานีทั้งหมด
                              5สถานี เชื่อมต่อสถานีอ่อนนุช - สถานีแบริ่ง (ซึ่งกรุงเทพธนาคมว่าจ้าง
                              บีทีเอสซีให้เป็นผู้ให้บริการเดินรถและซ่อมบำรุงส่วนต่อขยายสายสุขุมวิท)

  สัญญาสัมปทาน                  สัญญาสัมปทานระบบขนส่งมวลชนกรุงเทพ ระหว่างกทม. กับบีทีเอสซี

  สายสีลม                      โครงการระบบรถไฟฟ้าขนส่งมวลชนกรุงเทพมหานครสายสีลม ระยะทาง 6.5 กิโลเมตร ซึ่งประกอบด้วยสถานีทั้งหมด 7 สถานี
                              (รวมสถานีสยาม) เชื่อมต่อสนามกีฬาแห่งชาติและสะพานตากสิน

  สายสุขุมวิท                    โครงการระบบรถไฟฟ้าขนส่งมวลชนกรุงเทพมหานครสายสุขุมวิท ระยะทาง 17 กิโลเมตร ซึ่งประกอบด้วยสถานีทั้งหมด 17 สถานี
                              (รวมสถานีสยาม) เชื่อมต่อบริเวณหมอชิตและอ่อนนุช
  -------------------------------------------------------------------------------------------------------------------------------

ข้อมูลสรุป (Executive Summary)

บริษัทฯ เริ่มต้นจากธุรกิจอสังหาริมทรัพย์ และได้ขยายกิจการไปยังธุรกิจอื่น
โดยปัจจุบันธุรกิจระบบขนส่งมวลชนเป็นธุรกิจหลักของบริษัทฯ
โดยบีทีเอสซีซึ่งเป็นบริษัทย่อยได้รับสัมปทานจากกทม.
ให้เป็นผู้ให้บริการรถไฟฟ้าสายแรกของกรุงเทพฯ
โดยจำนวนผู้โดยสารของระบบรถไฟฟ้าบีทีเอสมีการเติบโตอย่างต่อเนื่องจาก 58.8 ล้านคน
ในปีบัญชีสิ้นสุด 31 มีนาคม 2544 เป็น 176.0 ล้านคน ในปีบัญชีสิ้นสุด 31 มีนาคม 2555
ซึ่งคิดเป็นอัตราการเติบโตเฉลี่ยประมาณร้อยละ 19.9 ต่อปี

ธุรกิจของบริษัทฯ ประกอบด้วย 4 กลุ่มธุรกิจ ได้แก่

-   ธุรกิจระบบขนส่งมวลชน โดยมีบีทีเอสซีเป็นผู้ดำเนินกิจการรถไฟฟ้าบีทีเอสตามสัญญาสัมปทาน
    ระยะทาง 23.5 กิโลเมตร จำนวน 23 สถานี ซึ่งมีเส้นทางผ่านใจกลางกรุงเทพมหานคร
    เชื่อมต่อเขตธุรกิจเข้ากับศูนย์การค้า โรงแรม และจุดมุ่งหมายสำคัญอื่นๆ ในกรุงเทพฯ
    โดยสายสุขุมวิทประกอบด้วยสถานีทั้งหมด 17 สถานี
    ให้บริการจากย่านศูนย์กลางธุรกิจการค้าบริเวณสยามสแควร์ ไปทางทิศเหนือและตะวันออก
    เชื่อมต่อบริเวณหมอชิตและอ่อนนุชเป็นระยะทาง 17 กิโลเมตร ส่วนสายสีลม
    ประกอบด้วยสถานีทั้งหมด 7 สถานี ให้บริการในแนวทิศตะวันตกและใต้ เป็นระยะทาง
    6.5กิโลเมตร เชื่อมต่อสนามกีฬาแห่งชาติและสะพานตากสิน
    ทั้งสองสายนี้มีจุดเชื่อมต่อที่สถานีสยาม นอกจากนี้
    บีทีเอสซียังได้รับจ้างจากกรุงเทพธนาคมให้เป็นผู้ให้บริการเดินรถและซ่อมบำรุงส่วนต่อขยายสายสีลมระยะทาง
    2.2 กิโลเมตร จำนวน 2 สถานี เชื่อมต่อสะพานตากสิน-วงเวียนใหญ่
    ซึ่งเริ่มให้บริการตั้งแต่เมื่อวันที่ 15 พฤษภาคม 2552 และส่วนต่อขยายสายสุขุมวิท
    ช่วงอ่อนนุช-แบริ่ง ระยะทาง 5.25 กิโลเมตร จำนวน 5 สถานี
    ซึ่งเริ่มให้บริการตั้งแต่เมื่อวันที่ 12 สิงหาคม 2554 ทั้งนี้
    เส้นทางรถไฟฟ้าที่บีทีเอสซีให้บริการนั้นมีความสำคัญอย่างยิ่งต่อระบบขนส่งมวลชนในกรุงเทพฯ
    โดยมีระยะทางรวมทั้งสิ้น 30.95 กิโลเมตร มีเส้นทางผ่านใจกลางกรุงเทพฯ
    และเชื่อมต่อกับระบบขนส่งมวลชนอื่น อาทิเช่น เรือ รถไฟฟ้าใต้ดิน และรถประจำทาง ณ
    ปัจจุบัน บีทีเอสซีมีขบวนรถไฟฟ้าทั้งสิ้น 47 ขบวน แบ่งเป็นรถไฟฟ้าแบบขบวนละ 3 ตู้ จำนวน
    35 ขบวน และรถไฟฟ้าแบบขบวนละ 4 ตู้ จำนวน 12 ขบวน
    และเพื่อรองรับจำนวนผู้โดยสารที่จะเพิ่มขึ้น บีทีเอสซีได้สั่งซื้อรถไฟฟ้าเพิ่มเติมอีก 35 ตู้
    จากซีเมนส์ เพื่อเพิ่มตู้โดยสารของรถไฟฟ้า 35 ขบวนเดิม ให้เป็นแบบขบวนละ 4 ตู้
    นอกจากนี้ บีทีเอสซียังได้สั่งซื้อรถไฟฟ้าเพิ่มเติมอีก 5 ขบวน ขบวนละ 4 ตู้ จากซีอาร์ซี ทั้งนี้
    จะมีการทยอยนำรถไฟฟ้าใหม่ดังกล่าวเข้ามาในประเทศไทยในปี 2555 และปี 2556
    ตามลำดับ นอกจากนี้แล้ว
    บีทีเอสซียังได้รับจ้างจากกรุงเทพธนาคมให้เป็นผู้ให้บริการเดินรถโดยสารด่วนพิเศษบีอาร์ที
    ตั้งแต่เมื่อวันที่ 29 พฤษภาคม 2553

-   ธุรกิจสื่อโฆษณา ดำเนินการโดยกลุ่มวีจีไอ ซึ่งเป็นผู้ให้บริการเช่าพื้นที่โฆษณาและพื้นที่ร้านค้า
    บนสถานีรถไฟฟ้าบีทีเอส พื้นที่โฆษณาบนชานชาลา และพื้นที่โฆษณาทั้งในและนอกตัวรถไฟฟ้า
    บีทีเอส รวมไปถึงการให้บริการสื่อโฆษณาในเครือข่ายสาขาของโมเดิร์นเทรด ได้แก่ เทสโก้
    โลตัส บิ๊กซี และวัตสัน รวมทั้งให้บริการสื่อโฆษณาในลิฟต์ของอาคารสำนักงานต่างๆ
    ในเขตธุรกิจสำคัญในกรุงเทพฯ

-   ธุรกิจอสังหาริมทรัพย์ เดิมเป็นธุรกิจหลักของบริษัทฯ นับตั้งแต่เริ่มดำเนินการในปี 2511
    ปัจจุบัน บริษัทฯ ได้เน้นการประกอบธุรกิจระบบขนส่งมวลชนแทน
    แต่ยังคงให้ธุรกิจอสังหาริมทรัพย์เป็นกลไกในการเสริมสร้างชุมชนเมืองที่กำลังเติบโตและขยายตัวไปตามแนวเส้นทางรถไฟฟ้า
    โดยเฉพาะรถไฟฟ้าบีทีเอส
    ซึ่งจะช่วยกระตุ้นทั้งการเติบโตของผู้ใช้บริการรถไฟฟ้าบีทีเอสโดยรวมให้เพิ่มมากยิ่งขึ้นโดยเร็ว
    และยังช่วยเสริมมูลค่าเพิ่มให้กับธุรกิจสื่อโฆษณาอีกทางหนึ่งด้วย และด้วยแนวคิดนี้
    คอนโดมิเนียมแบรนด์ “ABSTRACTS” จึงถูกสร้างขึ้น
    เพื่อให้เป็นต้นแบบของการใช้ชีวิตในเมืองด้วย
    ที่พักอาศัยที่ได้มาตรฐาน คุณภาพคุ้มราคา และมีการเดินทางที่สะดวกด้วยรถไฟฟ้าบีทีเอสที่ไม่ก่อให้เกิดมลพิษ

-   ธุรกิจบริการ ดำเนินการโดยบริษัทต่างๆ ในกลุ่ม
    เพื่อให้บริการที่สนับสนุนการดำเนินงานในธุรกิจหลักของกลุ่มในด้านต่างๆ ซึ่งรวมถึง
    การให้บริการเงินอิเล็กทรอนิกส์ (e-money) ที่มีระบบตั๋วร่วม (common ticketing
    system) ภายใต้ชื่อ “rabbit (แรบบิท)” ซึ่งปัจจุบันบัตร rabbit
    สามารถใช้โดยสารรถไฟฟ้าบีทีเอสและซื้อสินค้าและบริการจากร้านค้าที่ร่วมรับบัตรนี้
    พร้อมด้วยโปรแกรมส่งเสริมการขายด้วยเครื่องพิมพ์คูปองอัตโนมัติ (coupon kiosks)
    และธุรกิจการให้บริการลูกค้าสัมพันธ์ ภายใต้ชื่อ “แครอท รีวอร์ดส (Carrot Rewards)”
    และในอนาคต บัตร rabbit นี้ จะสามารถใช้เป็นตั๋วร่วมกับระบบขนส่งมวลชนอื่นๆ เช่น
    รถโดยสารด่วนพิเศษ BRT และรถไฟฟ้าใต้ดิน MRT นอกจากนี้
    ธุรกิจบริการยังครอบคลุมถึงการให้คำปรึกษาด้านการบริหารจัดการโรงแรม ภายใต้แบรนด์ “U
    Hotels & Resorts” และ “Eastin”
    ทั้งสำหรับโครงการโรงแรมของกลุ่มบริษัทเองและของบุคคลอื่น นอกจากนี้แล้ว
    ธุรกิจบริการของกลุ่มบริษัทยังรวมถึงบริการรับเหมาก่อสร้าง และบริหารโครงการก่อสร้าง
    การให้บริการรับจัดการและบริหารโครงการอสังหาริมทรัพย์ ทั้งโครงการที่พักอาศัยแนวราบ
    คอนโดมิเนียม และอาคารสำนักงาน

บริษัทฯ ได้ขยายธุรกิจไปยังธุรกิจระบบขนส่งมวลชนเมื่อเดือนพฤษภาคม 2553
โดยการได้มาซึ่งหุ้นบีทีเอสซีจำนวนร้อยละ 94.60 ของหุ้นที่จำหน่ายได้แล้วทั้งหมดของบีทีเอสซี
และธุรกิจสื่อโฆษณาผ่านกลุ่มวีจีไอซึ่งบีทีเอสซีถือหุ้นร้อยละ 100 ทำให้ภาพรวมธุรกิจของบริษัทฯ
เปลี่ยนไป บริษัทฯ จึงได้เปลี่ยนชื่อเป็น “บริษัท บีทีเอส กรุ๊ป โฮลดิ้งส์ จำกัด (มหาชน)”
และเปลี่ยนชื่อย่อในการซื้อขายหลักทรัพย์เป็น “BTS”
และได้ย้ายหมวดการซื้อขายไปเป็นหมวดขนส่งและ โลจิสติกส์ ภายใต้อุตสาหกรรมบริการ
และต่อมาเมื่อวันที่ 6 มิถุนายน 2554 บริษัทฯ ได้มาซึ่งหุ้นบีทีเอสซีเพิ่มขึ้น
ด้วยการออกหุ้นใหม่ของบริษัทฯ แลกกับหุ้นบีทีเอสซีที่ถือโดยผู้ถือหุ้นบีทีเอสซีอื่นๆ
ทำให้สัดส่วนการถือหุ้นในบีทีเอสซีเพิ่มขึ้นเป็นร้อยละ 96.44
ของหุ้นที่จำหน่ายได้แล้วทั้งหมดของบีทีเอสซี

ในปี 2554/55 รายได้จากการดำเนินงาน
(ไม่รวมโอนกลับค่าเผื่อการลดลงของมูลค่าต้นทุนงานฐานรากรอโอน รายได้ค่าชดเชยตามคำสั่งศาล
กำไรจากอัตราแลกเปลี่ยน กำไรจากการรับคืนเงินจ่ายล่วงหน้าเพื่อซื้อเงินลงทุนใน บริษัทย่อย
ดอกเบี้ยรับและรายได้อื่น) ของบริษัทฯ และบริษัทย่อย เป็นจำนวน 7,864.8 ล้านบาท
โดยรายได้จากการดำเนินงานหลักนั้นมาจากรายได้จากธุรกิจระบบขนส่งมวลชน
(รายได้จากค่าโดยสาร และรายได้จากการให้บริการเดินรถในส่วนต่อขยายสายสีลมและสายสุขุมวิท
และรถโดยสารด่วนพิเศษบีอาร์ที) คิดเป็นร้อยละ 65.8 ของรายได้จากการดำเนินงาน
รองลงมาคือ รายได้จากธุรกิจสื่อโฆษณา (รายได้จากการให้เช่าและบริการโฆษณาบนรถไฟฟ้า
สถานีรถไฟฟ้า และในร้านค้า Modern Trade) ธุรกิจอสังหาริมทรัพย์
(รายได้จากการขายอสังหาริมทรัพย์ รายได้จากการรับเหมาก่อสร้าง รายได้ค่าเช่าและการบริการ
และรายได้จากกิจการสนามกอล์ฟ) และธุรกิจบริการ ซึ่งคิดเป็นร้อยละ 24.9, 9.3 และ 0.0
ของรายได้จากการดำเนินงาน ตามลำดับ (หมายเหตุ:
ธุรกิจโครงการสนามกอล์ฟธนาซิตี้และสปอร์ตคลับ ได้ถูกย้ายจากหน่วยธุรกิจบริการ
มาอยู่ที่หน่วยธุรกิจอสังหาริมทรัพย์ ในไตรมาส 4 ปี 2554/55) ทั้งนี้
รายได้จากการดำเนินงานเพิ่มขึ้นร้อยละ 33 จากปี 2553/54 (ปรับปรุงใหม่)
สาเหตุหลักเกิดจากการเติบโตของรายได้จากธุรกิจระบบขนส่งมวลชนและธุรกิจสื่อโฆษณา

บริษัทฯ และบริษัทย่อย มีกำไรขั้นต้นเป็นจำนวน 3,861.5 ล้านบาท คิดเป็นอัตรากำไรขั้นต้นร้อยละ
49.1 (เพิ่มขึ้นจากปี 2553/54 (ปรับปรุงใหม่) ที่มีอัตรากำไรขั้นต้นร้อยละ 43.0)
และมีกำไรจากการดำเนินงานก่อนดอกเบี้ยจ่าย ภาษีเงินได้ ค่าเสื่อมราคาและค่าตัดจำหน่าย
(Operating EBITDA) (ไม่รวมรายการที่เกิดขึ้นไม่เป็นปกติ ซึ่งรายการหลักได้แก่
โอนกลับค่าเผื่อการลดลงของมูลค่าต้นทุนงานฐานรากรอโอน รายได้ค่าชดเชยตามคำสั่งศาล
กำไรจากอัตราแลกเปลี่ยน กำไรจากการรับคืนเงินจ่ายล่วงหน้าเพื่อซื้อเงินลงทุนในบริษัทย่อย)
จำนวน 4,249.3 ล้านบาท ซึ่งเพิ่มขึ้นร้อยละ 66.7 จากปี 2553/54 (ปรับปรุงใหม่)
หรือคิดเป็นร้อยละ 54.0 ของรายได้จากการดำเนินงาน
สาเหตุหลักเกิดจากการเติบโตของรายได้จากธุรกิจระบบขนส่งมวลชนและธุรกิจสื่อโฆษณา
และค่าใช้จ่ายในการขายและบริการลดลง 29.0% หรือ 72.3 ล้านบาท มาอยู่ที่ 177.3 ล้านบาท
เนื่องจากในปีนี้ไม่มีค่าใช้จ่ายที่เกี่ยวข้องกับการสร้างแบรนด์ ABSTRACTS

ค่าใช้จ่ายทางการเงินลดลง 170 ล้านบาท เมื่อเทียบกับปี 2553/54 (ปรับปรุงใหม่)
ซึ่งเป็นผลมาจากบริษัทฯ มีการรีไฟแนนซ์ (refinance)
หนี้ที่มีอัตราดอกเบี้ยลอยตัวสูงด้วยหุ้นกู้แปลงสภาพที่มีอัตราดอกเบี้ยต่ำกว่าในเดือนมกราคม 2554
ทำให้ในปี 2554/55 บริษัทฯ และบริษัทย่อยมีค่าใช้จ่ายทางการเงินรวม 1,431.9 ล้านบาท
(ลดลงจากปี 2553/54 (ปรับปรุงใหม่) ที่มีจำนวน 1,601.9 ล้านบาท)
และเมื่อรวมค่าใช้จ่ายทางการเงินและรายได้ที่ไม่เกิดขึ้นเป็นประจำซึ่งเท่ากับ 1,079.1 ล้านบาท
ทำให้บริษัทฯ มีกำไรสุทธิประจำปีเพิ่มขึ้น 620.0% มาอยู่ที่ 2,235.6 ล้านบาทเมื่อเทียบกับ 310.5
ล้านบาท ในปีก่อน และกำไรสุทธิส่วนที่เป็นของผู้ถือหุ้นบริษัทใหญ่เพิ่มขึ้น 735.0% เมื่อเทียบกับปี
2553/54 (ปรับปรุงใหม่) มาอยู่ที่ 2,105.6 ล้านบาท

ณ วันที่ 31 มีนาคม 2555 บริษัทฯ และบริษัทย่อย มีสินทรัพย์รวม 68,888.9 ล้านบาท หนี้สินรวม
29,956.6 ล้านบาท และส่วนของผู้ถือหุ้นรวม 36,932.3 ล้านบาท โดยสินทรัพย์หลักของบริษัทฯ
และบริษัทย่อย คือ ต้นทุนโครงการรถไฟฟ้าซึ่งมีมูลค่า 45,144.2 ล้านบาท นอกจากนี้ บริษัทฯ
และบริษัทย่อย ยังมีที่ดิน อาคารและอุปกรณ์มูลค่า 6,039.2 ล้านบาท
ต้นทุนการพัฒนาอสังหาริมทรัพย์มูลค่า 3,349.1 ล้านบาท ที่ดินและโครงการรอการพัฒนาในอนาคต
2,676.3 ล้านบาท อสังหาริมทรัพย์เพื่อการลงทุน 2,461.0 ล้านบาท
และเงินสดและรายการเทียบเท่าเงินสด 1,333.2 ล้านบาท ส่วนหนี้สินหลักของบริษัทฯ
และบริษัทย่อยประกอบด้วยหุ้นกู้ของบีทีเอสซี จำนวน 11,939.6 ล้านบาท
หุ้นกู้แปลงสภาพของบริษัทฯ (เฉพาะองค์ประกอบที่เป็นหนี้สิน) จำนวน 8,648.3 ล้านบาท
เงินกู้ยืมระยะยาว 3,517.4 ล้านบาท และหนี้ตามแผนฟื้นฟูกิจการของบริษัทฯ จำนวน 797.4
ล้านบาท ซึ่งสำหรับหนี้ตามแผนฟื้นฟูกิจการนั้น บริษัทฯ
ได้วางเงินสดและมีทรัพย์สินเป็นหลักประกันเพื่อชำระหนี้ดังกล่าวโดยส่วนใหญ่แล้ว